**REPUBLIKA HRVATSKA**

**ŽUPANIJA KOPRIVNIČKO- KRIŽEVAČKA RAZINA: 31**

**OSNOVNA ŠKOLA KLOŠTAR PODRAVSKI ŠIFRA DJELATNOSTI:8520**

**OIB:45940994122, MB:03066371 RAZDJEL: 000**

**BROJ RKDP: 8385**

**KLASA: 400-08/19-01/23**

**URBROJ:2137-38-19-1**

**Kloštar Podravski, 30.12.2019.**

**OBRAZLOŽENJE FINANCIJSKOG PLANA OSNOVNE ŠKOLE KLOŠTAR PODRAVSKI ZA RAZDOBLJE 2020.-2022.**

1. **Sažetak djelokruga rada Osnovne škole Kloštar Podravski**

Osnovna škola Kloštar Podravski je odgojno-obrazovna ustanova koja je osnovana radi odgoja i osnovnog obrazovanja djece. Osnovna škola Kloštar Podravski obuhvaća odgoj i obrazovanje djece na području naselja Kloštar Podravski, Podravske Sesvete, Mekiš, Brodić, Kozarevac, Prugovac i Suha Katalena. Sjedište škole je u Kloštru Podravskom. Područna osmogodišnja škola je u Podravskim Sesvetama i jedina je škola u kojoj je nastava organizirana i u jutarnjoj i u poslijepodnevnoj smjeni. U MŠ Kloštar i ostalim Područnim školama, nastava je organizirana u jutarnjoj smjeni. Područni razredni odjeli I. - IV. razreda su u Kozarevcu, Prugovcu i Suhoj Kataleni.

Školu početkom školske godine 2019./2020. pohađa ukupno 385 učenika (11 učenika manje nego prošle školske godine), I. - IV. razreda 187 učenika u 15 razrednih odjela, a od V. - VIII. 198 učenika u 12 razrednih odjela. Nastavu izvodi 15 učitelja razredne nastave i 26 učitelja predmetne nastave. Škola ima 3 stručna suradnika i 14 zaposlenika administrativnog i tehničkog osoblja. Približna kretanja broja učenika i učitelja planiraju se i u narednom trogodišnjem razdoblju.

Nastava se, redovna, izborna, dopunska i dodatna, izvodi prema nastavnim planovima i programima koje je donijelo Ministarstvo znanosti, obrazovanja i športa te školskom kurikulumu za školsku godinu 2019./2020.

 Program rada Osnovne škole Kloštar Podravski je sadržan u Programu rada Škole za 2019./2020. godinu, a cilj programa je odgoj i osnovno obrazovanje djece te uspješan završetak osnovnog obrazovanja.

1. **Obrazloženje programa rada školske ustanove**

**MATERIJALNA/INFORMATIČKA OPREMLJENOST ŠKOLE**

* U sklopu MŠ i PŠ nalaze se dvije informatičke učionice, sve zbornice te pojedine učionice opremljene su računalima
* Sve škole posjeduju projektore koji im služe za kvalitetno izvođenje nastave
* **CILJ:**- odgoj i osnovno obrazovanje djece te uspješan završetak osnovnog obrazovanja, podizanje kvalitete nastave na što višu razinu, kontinuirano i kvalitetno usavršavanje nastavnika,
* Poticanje kvalitetne komunikacije na relacijama profesor-učenik-roditelj, učenik-učenik, učenik- profesor te komunikacije između samih zaposlenika

**STRUČNE EKSKURZIJE UČENIKA**

 Planirane školske ekskurzije u školskoj godini 2019./2020.:

* 1.-4.r. – izlet u Ekopark Krašograd- Bratina (lipanj/2020.)

 **-** 3.r.- Škola plivanje- bazeni Cerina, Koprivnica (drugo polugodište)

* 5.razred – Izlet u Hrvatsko Zagorje – Trakošćan-Hušnjakovo (svibanj, 2020)
* 6.razred – ''Park znanosti''-Oroslavje(svibanj, 2020.)
* 7.razred- maturalno putovanje (destinacija prema dogovoru-Sjeverni Jadran) (lipanj/2020.)
* 8.razred- jednodnevni izlet u špilju Vrelo i u Crikvenicu(svibanj, 2020.)

**ŠKOLA PLIVANJA/MATURALNO PUTOVANJE**

Učenici 3.-ih i 7.-ih razreda svake godine pohađaju

* 3.razred- Škola plivanja-Koprivnica (bazeni Cerine)
* 7.razred- Maturalno putovanje (destinacija prema dogovoru)

**STRUČNO OSPOSOBLJAVANJE UČITELJA**

Učitelji OŠ Kloštar Podravski dugogodišnje se usavršavaju na slijedeći način:

* Stručno usavršavanje u školi
* Stručno usavršavanje organizirano od strane Agencije za odgoj i obrazovanje

 (seminari, stručni skupovi, županijska stručna vijeća eng.jezika, fizike i razredne nastave)

* Posjet Interliberu (Zagreb)
* Stručna ekskurzija na kraju nastavne godine (destinacija prema dogovoru)

**TERENSKE NASTAVE**

**NAPOMENA: -radi financijskih razloga terenska nastava je znatno reducirana**

Planirane dugogodišnje terenske nastave u OŠ Kloštar Podravski su:

* Posjet pekari ''Dergez'', pročišćivaču voda, banki, galeriji, vatrogasnoj postaji, zdravstvenim

 ustanovama

* Posjet hitnoj medicinskoj službi Doma zdravlja Đurđevac
* Odlazak na rijeku Dravu - Križnicu
* Putovanje vlakom na relaciji Kloštar Podravski – Bjelovar
* Posjet županijskom središtu – Koprivnici i jezeru Šoderica, glavnom gradu RH – Zagrebu
* Posjet gradu Vukovaru – gradu heroja
* Posjet Gradskoj knjižnici Đurđevac – u mjesecu knjige (studenomu)
* Posjet muzeju/etnografskoj zbirci, sakralnim objektima
* Posjet Domu za starije i nemoćne osobe Prugovac
* Posjet kazalištu i kinu, radarskom centru Lipica-Pitomača

**PROJEKTNA NASTAVA**

Dugogodišnji projekti u OŠ Kloštar Podravski

1. školski razredni projekti (vezani uz svaku školsku godinu- prema dogovoru)
2. Preventivni programi- ''Zdrav za pet'',''Otvoreni kišobran'' (program suzbijanja ovisničkih oblika ponašanja, pušenja i pijenja alkohola te konzumiranja drugih sredstava) –projekti vezani uz sprečavanje nasilja (vršnjačkog)i ovisnosti, treninzi socijalnih vještina, radionice.
3. Humanitarni projekti- Akcija ''1.000 radosti''-prikupljanje novčanih sredstava za obitelji kojima je potrebna pomoć te uplata novčanih sredstava na račun Hrvatskog Caritasa
4. Projekti vezani uz poticanje čitanja – ''Čitanjem do zvijezda'', ''Čitamo mi, u obitelji svi'',

 ''Lansirajmo ljubav prema čitanju'', ''Čitajmo najmlađima''

e) Tradicija Učeničke zadruge „Kotačica“ u suvremenom životu školske knjižnice

**INTEGRIRANI NASTAVNI DANI**

Dugogodišnji planirani integrirani dani u OŠ Kloštar Podravski

* Dani kruha- listopad
* Dan planeta Zemlje-travanj
* Razni tematski dani (Valentinovo, Sv. Nikola, Majčin dan, Halloween, Dan ružičastih

 majica, maskenbal i sl. )

**ŠKOLSKA NATJECANJA**

OŠ Kloštar Podravski sudjeluje ili je organizator slijedećih oblika natjecanja:

* Školska natjecanja (predmetna natjecanja/ sportska natjecanja)
* Sudjelovanje na županijskim natjecanjima/kao sudionik ili domaćin (prema planu KKŽ)
* Sudjelovanje na državnim ili regionalnim natjecanjima

**KULTURNO-UMJETNIČKA DJELATNOST ŠKOLE**

Očituje se u:

1. Obilježavanju Olimpijskog dana
2. Dočeku učenika 1.-ih razreda
3. Božićnoj, uskršnjoj i završnoj priredbi tijekom školske godine
4. Oproštaj od učenika 8.-ih razreda
5. Obilježavanju dana škole koji sadrži: Kulturno- umjetnički program, sportske susrete
6. Održavanju ''Likovne kolonije'' (lipanj)

**IZDAVAČKA DJELATNOST ŠKOLE**

Škola svake školske godine izdaje:

1. Školski list ''Naš odjek''

**DOKUMENTACIJA ŠKOLE**

Potrebna dokumentacija za rad škole:

1. Imenici i dnevnici rada razrednih odjela
2. Pripadajući obrasci /ulošci
3. Zapisnici (pr.popravnih ispita)
4. Spomenica škole
5. Matična knjiga
6. Registar učenika
7. Svjedodžbe za učenike
8. Evidencije dop-a/dod-a
9. Obrasci individualnog usavršavanja
10. Obrasci evidencije pripravnika

**PROFESIONALNA ORIJENTACIJA UČENIKA**

Program profesionalne orijentacije obuhvaća:

1. Posjet srednjoškolskim centrima
2. Posjet gosta predavača u školu
3. Posjet učenika predavača srednjih škola

**OSPOSOBLJAVANJE DJELATNIKA ŠKOLE**

U naredne dvije godine predviđeno je osposobljavanje djelatnika:

1. Tečaj higijenskog minimuma
2. Prva pomoć
3. **Zakonske i druge podloge na kojima se zasniva program rada škole**

-Zakon o odgoju i obrazovanju u osnovnoj i srednjoj školi (NN 87/08, 86/09, 92/10,90/11, 105/11, 5/12, 16/12, 86/12, 126/12, 94/13, 152/14).

-Zakon o ustanovama, (NN 76/93, 29/97, 47/99, 35/08)

-Zakon o proračunu (NN 97/08, 136/12, 15/15), Pravilnik o proračunskim klasifikacijama (NN 26/10,120/13), Pravilnik o proračunskom računovodstvu i računskom planu (NN 114/10, 31/11, 136/12, 124/14, 15/15)

-Upute za izradu prijedloga Financijskog plana za 2020-2022. Upravnog odjela za financije i proračun Koprivničko-križevačke županije te Upute Ministarstva financija za izradu proračuna jedinica lokalne i područne (regionalne) samouprave za razdoblje 2020.-2022.

-Školski kurikulum Osnovne škole Kloštar Podravski za školsku godinu 2019./2020. te Godišnji plan i program rada škole za škol.god.2019./2020.

**IV. Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole. Osnovna škola Kloštar Podravski donosi godišnji operativni plan i školski kurikulum, prema planu kojeg je donijelo Ministarstvo znanosti, obrazovanja i sporta. Planovi se odnose na nastavnu, a ne na fiskalnu godinu te je to uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Školi će prioritet i dalje biti pružanje osnovnoškolskog obrazovanja i odgoj djece. U narednom trogodišnjem razdoblju nastojat će se podići kvalitetu nastave na što višu razinu, na načine konstantnih usavršavanja nastavnika te podizanjem materijalnih i drugih uvjeta, prema mogućnostima, na viši standard.

Učenike će se poticati i ohrabrivati na izražavanje njihovih talenata, kreativnosti, sposobnosti i drugih vještina kroz uključivanje u slobodne aktivnosti, projekte, školske priredbe i manifestacije.

**Pokazatelji uspješnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedi-nica | Polazna vrijednost | Izvor podataka | Ciljana vrijednost (2020.) | Ciljana vrijednost (2021.) | Ciljana vrijednost (2022.) |
| Povećanje broja osvojenih mjesta (prva tri) na županijskim/državnim natjecanjima | Učenike se potiče na učenje, stjecanje novih znanja, izražavanje sposobnosti, ali se i testira kvaliteta rada učitelja s nadarenim učenicima | broj | 5 | Škola | 6 | 7 | 8 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedi-nica | Polazna vrijednost | Izvor podataka | Ciljana vrijednost (2020.) | Ciljana vrijednost (2021.) | Ciljana vrijednost (2022.) |
| Povećanje broja školskih priredbi/projekata/događanja | Poticanje učenika na izražavanje talenata, kreativnosti, sposobnosti i vještina te na timski rad | broj | 10 | Škola | 11 | 12 | 13 |

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Osnovne škole Kloštar Podravski su:

**1 ) Aktivnost 579000 -Prihodi iz proračuna za financiranje rashoda poslovanja, skupina 636, državni proračun za financiranje rashoda za zaposlenike**

Planirano je da će se u 2020. godini iz državnog proračuna ostvariti 7.874.900 kn prihoda, 2021. godini 7.874.900 kn prihoda te u 2022. godini 7.874.900 kn prihoda. Ne planiraju se veća odstupanja u rashodima za zaposlenike, mada je najavljen porast plaća i koeficijenata, što će se korigirati kroz Izmjene i dopune financijskog plana.

**2)Aktivnost 100052-Prihodi iz proračuna za financiranje rashoda poslovanja, skupina 671, županijski proračun za materijalne rashode**

Planirano je da će se u 2020. godini iz županijskog proračuna ostvariti 529.845 kn prihoda, 2021. godini 542.300kn prihoda te u 2022. godini 555.100 kn prihoda. Prihodima iz županijskog proračuna predviđeno je financiranje materijalnih rashoda te financiranje rashoda za nabavu dugotrajne nefinancijske imovine te dodatna ulaganja na građevinskim objektima.

**3) Aktivnost 100183, T100083, T100067, T100069, T100087-Prihodi iz proračuna za financiranje rashoda poslovanja, skupina 671, županijski proračun – izvan zakonskog standarda za materijalne rashode**

Planirano je da će se u 2020. godini iz županijskog proračuna – izvan zakonskog standarda ostvariti 278.804,72 kn prihoda, 2021. godini 235.776,89 kn prihoda te u 2022. godini 120.542,25 kn prihoda. Prihodima iz županijskog proračuna iznad zakonski standard predviđeno je financiranje rashoda za županijsko natjecanje, rashoda za energiju, komunalne usluge,rashoda za plaće pomoćnika u nastavi, u sklopu EU projekta ''Prilika za sve 4'', ''Pametan obrok za pametnu djecu'', te rashoda za namirnice u sklopu projekta ''Svi u školi, svi pri stolu '' te u sklopu projekta ''Školska shema voća i povrća te mlijeka i mliječnih proizvoda''.

**EU projekti – 5.6 Izvor financiranja, skupina 639 – Prijenosi između proračunskih korisnika istog proračuna**

Planirano je da će se u 2020. godini za eu projekte, na skupini prihoda 639 ostvariti 174.085,60 kn prihoda, u 2021. godini 128.585,60 kn te u 2022. godini 17.842,25 kn prihoda.

**4)Aktivnost 100183**- **Pomoći iz proračuna (ŽSV) – skupina 636, prihodi iz proračuna za financiranje rashoda za županijska stručna vijeća iz engleskog jezika, fizike i razredne nastave**

Planirano je da će se u 2020. godini ostvariti 7.900 kn prihoda, 2021. godini 7.900 kn prihoda te u 2022. godini 7.900 kn prihoda za županijska stručna vijeća.

**5) Vlastiti prihodi – prihodi od najma stana u PŠ Suha Katalena te prihodi od depozita po viđenju, skupina prihoda 641 i 661**

Planirano je da će se u 2020. godini od vlastitih prihoda ostvariti 2.100 kn prihoda, u 2021. godini 2.100 kn prihoda te u 2022. godini 2.100 kn prihoda. Ovim prihodima je predviđeno financiranje materijalnih rashoda.

**Vlastiti prihodi** - **Prihodi od prodaje proizvoda i robe – prihodi od prodaje proizvoda i robe školske zadruge ''Kotačica'' te prihodi od prodaje starog papira, skupina prihoda 661**

Planirano je da će se u 2020. godini od prodaje proizvoda i robe školske zadruge ostvariti 7.600 kn, u 2021. godini 7.600 kn te u 2022. godini 7.600 kn. Ovim prihodima je predviđeno financiranje materijalnih rashoda (naknade troškova zaposlenima, rashodi za materijal i energiju te ostali nespomenuti rashodi, a vezani uz djelatnost školske zadruge).

**6) Ostali nespomenuti prihodi – hzzz i ostalo – skupina 634, prihodi za osobe na stručnom osposobljavanju**

Planirano je da će se u 2020. godini od ostalih nespomenutih prihoda ostvariti 8.000 kn, u 2021. godini 8.000 kn te u 2022. godini 8.000 kn. Ovim prihodima je predviđeno financiranje materijalnih rashoda (naknade troškova osobama izvan radnog odnosa).

**7)Pomoći - ostali nespomenuti prihodi (prihodi iz proračuna Općine Kloštar Podravski i Općine Podravske Sesvete, prihodi za međuopćinska natjecanja) za financiranje materijalnih rashoda poslovanja, skupina 636**

Planirano je da će se u 2020. godini iz proračuna Općine Kloštar Podravski i Općine Podravske Sesvete te od prihoda za međuopćinska natjecanja ostvariti 47.900 kn prihoda, 2021. godini 47.900 kn prihoda te u 2022. godini 47.900 kn prihoda. Ovim prihodima je predviđeno financiranje materijalnih rashoda (rashodi za usluge, materijal i energiju, ostali nespomenuti rashodi poslovanja.)

**Pomoći – 636 – Kapitalne pomoći proračunskim korisnicima iz proračuna JLP( R )S koji im nije nadležan**

Planirano je da će se u 2020. godini ostvariti 15.600 kn prihoda od kapitalnih pomoći, u 2021. godini 15.600 kn prihoda i u 2022. godini 15.600 kn prihoda.

**8) Donacije – tekuće i kapitalne, namjenska sredstva, skupina 663**

Planirano je da će se u 2020. godini od donacija fizičkih i pravnih osoba, neprofitnih organizacija ostvariti 26.000 kn prihoda, u 2021. godini 26.000 kn prihoda te u 2022. godini 26.000 kn prihoda. Ovim prihodima je predviđeno financiranje materijalnih rashoda te rashoda za nabavu nefinancijske imovine (planira se kupnja knjiga za školsku knjižnicu u iznosu od 3.000 kn.)

**9)Ostali nespomenuti prihodi i Prihodi od prodaje proizvoda i roba (Prihodi po posebnim propisima, prihodi od sufinanciranja, uplate roditelja za prehranu učenika, za izlete i sl.), skupina 652**

Planirano je da će se u 2020. godini od sufinanciranja roditelja za prehranu u školskoj kuhinji, za izlete učenika, prihoda po posebnim propisima, ostalih nespomenutih prihoda te prihoda od prodaje proizvoda i roba ostvariti 283.000 kn prihoda, u 2021. godini 283.000kn prihoda te u 2022. godini 283.000 kn prihoda. Ovim prihodima je predviđeno financiranje materijalnih rashoda (uredski materijal, namirnice,naknade troškova zaposlenima, rashodi za materijal i energiju, ostali nespomenuti rashodi).

**10) Prihodi od prodaje proizvedene imovine – prihodi od prodaje proizvedene imovine, npr. klupa, stolica ili ostale imovine škole- skupina prihoda 722**

Planirano je da će se u 2020. godini od prodaje proizvedene imovine ostvariti 2.000 kn prihoda, u 2021. godini 2.000 kn prihoda te u 2022. godini 2.000 kn prihoda. Ovim prihodima je predviđeno financiranje nove proizvedene opreme (postrojenja i opreme).

Indeksi rasta, odnosno pada koje je škola dužna primijeniti u planiranju rashoda koji se planiraju prema minimalnom standardu te rashoda za zaposlene definirani su Uputama i Smjernicama za izradu proračuna 2020.-2022. godine na sljedeći način:

|  |  |
| --- | --- |
|  | Projekcije |
| 2020. | 2021. | 2022. |
| Rashodi za zaposlene | na istoj razini u odnosu kako su planirani za 2019. godinu | Na istoj razini u odnosu kako su planirani za 2020. godinu | Na istoj razini u odnosu kako su planirani za 2021. godinu |
| Materijalni rashodi | na istoj razini kao što su planirani i za 2019. godinu | na istoj razini kao što su planirani i za 2020. godinu | na istoj razini kao što su planirani i za 2021. godinu |
| Rashodi za nabavu imovine | na većoj razini u odnosu kako su planirani za 2019. godinu | na većoj razini kao što su planirani i za 2020. godinu | na većoj razini kao što su planirani i za 2021. godinu |

U pogledu rashoda za nabavu nefinancijske imovine, za 2020.godinu, trenutno je za školu Kloštar cilj nabava nekoliko računala te opremanje školske knjižnice novim lektirama, a što bi u narednom trogodišnjem razdoblju prema procjenama trebalo biti i ostvareno. Također, planirana su i dodatna ulaganja na građevinskim objektima, što se odnosi na zamjenu parketa u MŠ Kloštar Podravski.

1. **Izvještaj o postignutim ciljevima i rezultatima programa temeljeni na pokazateljima uspješnosti u prethodnoj godini**

U školskoj godini 2018./2019. upisano je 393 učenika. Na kraju školske godine 385 učenika je pozitivno ocijenjeno (97,96%), dok 8 učenika nije završilo razred i upućeni su na ponavljanje razreda (2,04%). U lipnju 2019. godine nakon završetka nastave je organiziran dopunski rad iz 7 predmeta za 11 učenika.

Na županijskim natjecanjima sudjelovalo je 12 naših učenika i 1 učenik na državnom natjecanju.

Na županijskom natjecanju iz matematike, naš učenik Ognjen Domović osvojio je 4. mjesto. Karla Britvić, Lana Pajić, Barbara Bobonj i Mariana Rođak sudjelovale su na županijskom natjecanju ''LIK 2019.'' sa svojim radovima. Na županijskom natjecanju iz tehničke kulture sudjelovalo je naših 6 učenika te su osvojili 6. mjesto – Nikolina Tudić, 3. mjesto – David Alvir, Larisa Orenda i Mariana Rođak, 2. mjesto - Barbara Bobonj, a 1.mjesto osvojio je učenik Leo Šipek te je upućen na državno natjecanje iz tehničke kulture na kojemu je osvojio 19. mjesto. Na županijskom natjecanju iz hrvatskog jezika, Barbara Bobonj je osvojila 2.mjesto.

Učenici su sudjelovali još na županijskim natjecanjima iz engleskog jezika, fizike, na Lidranu, natjecanju ''Čitanjem do zvijezda'' te na ostalim međuškolskim natjecanjima.

Školska zadruga ''Kotačica'' predstavljala je našu županiju na Državnoj smotri učeničkih zadruga u Vinkovcima.

Naši djelatnici su se stručno usavršavali na seminarima, stručnim aktivima te drugim oblicima nadogradnje u 2019.godini.

.

1. **Ostala obrazloženja i dokumentacija**

Prilog ovom obrazloženju su prijedlozi financijskih planova za trogodišnje razdoblje 2020.-2022. u kojima su iskazani prihodi i rashodi po izvorima financiranja i brojčani podaci o prihodima i rashodima na trećoj razini računskog plana. U općem djelu prijedloga financijskog plana za trogodišnje razdoblje iskazani su ukupni prihodi i rashodi poslovanja Osnovne škole Kloštar Podravski, kao i manjak prihoda poslovanja prema procjeni.

U Kloštru Podravskom, 30.12.2019.godine

 Ravnatelj Predsjednica školskog odbora

 \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 Mirko Šandrovčan Tihana Sabolić